《惜余春慢二首 其二》
清代·王时翔

碾瓦成沙，填波架屋，无复昔王亭槛。疏烟淡抹，小雨微濛，野花向人低糁。

休问枚叔邹生，七发徒存，一书空感。便雪台赋冷，鸣皋歌歇，尽增凄黯。

还记起、西蜀才人，文园病客，曾也曳裾观览。淹留未遇，著就雄篇，忽动茂陵追念。

而我来游，自怜零落栖迟，萧然琴剑。仗东风有力，吹断青衫泪点。

作者简介：（1675—1744）清江苏镇洋人，字皋谟，一字抱翼，号小山。诸生。雍正间以荐举任晋江知县，以宽和为治。乾隆初，官至成都知府。有《小山全稿》。